РЕГЛАМЕНТ (ЕС) № 899/2012 НА КОМИСИЯТА
от 21 септември 2012 година
за изменение на приложения II и III към Регламент (ЕО) № 396/2005 на Европейския парламент и на Съвета по отношение на максимално допустимите граници на остатъчни вещества от ацефат, алахлор, анилазин, азоциклотин, бенфуракарб, бутилат, каптафол, карбарил, карбофуран, карбосулфан, хлорфенапир, хлортал-диметил, хлортиамид, цихексатин, диазинон, дихлобенил, дикофол, диметипин, диниконазол, дисулфотон, фенитротион, флуфензин, фуратиокарб, хексаконазол, лактофен, мепронил, метамидофос, метопрен, монокротофос, монурон, оксикарбоксин, оксидеметон-метил, паратион-метил, форат, фосалон, процимидон, профенофос, пропахлор, квинклорак, квинтозен, толилфлуанид, трихлорфон, тридеморф и трифлуралин във или върху някои продукти и за изменение на посочения регламент чрез създаване на приложение V със списък на стойности по подразбиране
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 14, параграф 1, буква а) във връзка с член 17 и член 18, параграф 1, буква б) от него,
като има предвид, че:
(1)
Максимално допустимите граници на остатъчни вещества (МДГОВ) за ацефат, азоциклотин, бенфуракарб, каптафол, карбарил, карбофуран, карбосулфан, хлорфенапир, цихексатин, диазинон, дикофол, дисулфотон, фенитротион, фуратиокарб, хексаконазол, метамидофос, монокротофос, оксидеметон-метил, паратион-метил, форат, процимидон, профенофос, квинтозен, толилфлуанид и тридеморф са определени в приложение II и част Б от приложение III към Регламент (ЕО) № 396/2005. МДГОВ за алахлор, анилазин, бутилат, хлортал-диметил, хлортиамид, дихлобенил, диметипин, диниконазол, флуфензин, лактофен, мепронил, метопрен, монурон, оксикарбоксин, фосалон, пропахлор, квинклорак, трихлорфон и трифлуралин са определени в част А от приложение III към Регламент (ЕО) № 396/2005.
(2)
В съответствие с член 12, параграф 1 от Регламент (ЕО) № 396/2005 Европейският орган за безопасност на храните („Органът“) даде обосновани становища относно съществуващите МДГОВ за дикофол и пропахлор, като обърна специално внимание на рисковете за потребителите, а където е целесъобразно - и за животните. Тези становища бяха изпратени на Комисията и на държавите членки и бяха предоставени на разположение на обществеността.
(3)
В становището си от 22 август 2011 г. относно дикофол (2) Органът не препоръчва включването на това активно вещество в приложение IV към Регламент (ЕО) № 396/2005, нито включването на МДГОВ, определени по Codex Alimentarius (CXL), в приложение II към същия регламент. Въпреки това CXL по отношение на пъпеши, памуково семе, чай, хмел и птици се смятат за приемливи от гледна точка на безопасността на потребителите и поради това не следва да бъдат заличени от Регламент (ЕО) № 396/2005. Всички други МДГОВ следва да бъдат намалени до съответната граница на установяването (LOD).
(4)
В становището си от 28 юли 2011 г. относно пропахлор (3) Органът не препоръчва включването на това активно вещество в приложение IV към Регламент (ЕО) № 396/2005. Поради това всички МДГОВ следва да бъдат намалени до съответните граници на установяването.
(5)
Всички съществуващи разрешения за продукти за растителна защита, съдържащи активните вещества, посочени в съображение 1, са отменени. Поради това в съответствие с член 17 от Регламент (ЕО) № 396/2005 във връзка с член 14, параграф 1, буква а) от същия регламент МДГОВ, определени за тези активни вещества в приложения II и III, следва да бъдат заличени. Тази мярка не следва да се прилага по отношение на МДГОВ, определени по Codex Alimentarius въз основа на употреба в трети държави, при условие че тези CXL са приемливи от гледна точка на безопасността на потребителите. Тя не следва да се прилага и в случаите, когато МДГОВ са специално определени като допустимост на вноса.
(6)
По отношение на карбарил, карбосулфан и профенофос Комисията по Codex Alimentarius прие CXL за подправки (плодове и ягодоплодни) на 9 юли 2011 г. (4) Посочените CXL са безопасни за потребителите в ЕС и поради това следва да бъдат включени в Регламент (ЕО) № 396/2005 (5).
(7)
Комисията проведе консултации с референтните лаборатории на Европейския съюз за остатъци от пестициди относно нуждата да се адаптират някои от границите на установяване. Във връзка с някои вещества тези лаборатории заключиха, че техническото развитие позволява определянето на по-ниски граници на установяването за някои стоки. За тези активни вещества, за които всички МДГОВ следва да бъдат намалени до съответната граница на установяването, следва да бъдат определени стойности по подразбиране, които да бъдат включени в списък в приложение V в съответствие с член 18, параграф 1, буква б) от Регламент (ЕО) № 396/2005.
(8)
Поради това Регламент (ЕО) № 396/2005 следва да бъде съответно изменен.
(9)
С цел да се позволи нормално пускане на пазара, преработване и потребление на продуктите в регламента се предвиждат преходни разпоредби за продуктите, които са законно произведени преди изменението на МДГОВ и за които моделът на Органа за оценка на риска при еднократен и хроничен прием (6) показва, че се поддържа високо равнище на защита на потребителите.
(10)
Следва да се предвиди разумен срок преди прилагането на изменените МДГОВ, така че да се позволи на държавите членки, третите държави и стопанските субекти от хранително-вкусовата промишленост да се подготвят за спазването на новите изисквания, които ще произлязат от изменението на МДГОВ.
(11)
В рамките на Световната търговска организация бяха проведени консултации с търговските партньори на Съюза относно новите МДГОВ и техните становища бяха взети предвид.
(12)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните и срещу тях не изказаха възражения нито Европейският парламент, нито Съветът,
ПРИЕ НАСТОЯЩИЯ РЕГЛАМЕНТ:
Член 1
Приложения II и III към Регламент (ЕО) № 396/2005 се изменят и се създава приложение V към него в съответствие с приложението към настоящия регламент.
Член 2
По отношение на активните вещества и продуктите, посочени в списъка по-долу, Регламент (ЕО) № 396/2005 във вида преди изменението му с настоящия регламент продължава да се прилага по отношение на продуктите, които са законно произведени преди 26 април 2013 г.:
(1)
ацефат: всички продукти;
(2)
азоциклотин и цихексатин: всички продукти;
(3)
бенфуракарб: всички продукти;
(4)
карбарил: всички продукти, с изключение на домати (пресни или замразени), тученица, ориз и трапезни маслини;
(5)
карбосулфан: всички продукти, с изключение на моркови (пресни или замразени), картофи, пъпеши и мляко;
(6)
хлорфенапир: всички продукти;
(7)
хлортал-диметил: всички продукти;
(8)
диазинон: всички продукти, с изключение на ананаси (пресни или замразени), главесто зеле и захарно цвекло (корени);
(9)
дихлобенил: всички продукти;
(10)
дикофол: всички продукти, с изключение на цитрусови плодове, домати и десертно и винено грозде;
(11)
диметипин: всички продукти;
(12)
диниконазол: всички продукти;
(13)
дисулфотон: всички продукти, с изключение на пшеница;
(14)
фенитротион: всички продукти;
(15)
фуратиокарб: всички продукти, с изключение на картофи и пъпеши;
(16)
метамидофос: всички продукти;
(17)
метопрен: всички продукти;
(18)
монокротофос: всички продукти;
(19)
оксидеметон-метил: всички продукти;
(20)
паратион-метил: всички продукти;
(21)
форат: фъстъци;
(22)
фосалон: всички продукти;
(23)
процимидон: всички продукти;
(24)
профенофос: всички продукти;
(25)
квинтозен: всички продукти;
(26)
толилфлуанид: всички продукти, с изключение на марули и други салатни растения, включително Brassicacea;
(27)
трихлорфон: всички продукти;
(28)
трифлуралин: всички продукти.
Член 3
Настоящият регламент влиза в сила на двадесетия ден след публикуването му в Официален вестник на Европейския съюз.
Въпреки това той се прилага от 26 април 2013 г., с изключение на разпоредбата относно карбарил в плодове и ягодоплодни с кодов номер 0820000, които спадат към групата на подправките.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 21 септември 2012 година.